EkBass/fiwiki-20250220-pages-articles huggingface dataset:
Eurooppalainen sairaanhoitokortti

Eurooppalainen sairaanhoitokortti (ESHK tai EHIC) mahdollistaa jokaiselle sairausvakuutetulle tai asuinpaikkaan perustuvaan sosiaaliturvaan oikeutetulle Euroopan talousalueen ja Sveitsin asukkaalle terveydenhuollon saamisen muissa jäsenvaltioissa ilmaiseksi tai alennetulla hinnalla, jos tämä hoito tulee tarpeelliseksi maassavierailuaikana (esimerkiksi sairauden tai onnettomuuden seurauksena) tai jos heillä on krooninen pitkäaikaissairaus, joka vaatii säännöllistä hoitoa, kuten maksa-analyysien ottoa. Järjestelmän tarkoituksena on mahdollistaa ihmisille maassaolon jatkuminen ilman, että heidän pitäisi palata kotimaahansa terveydenhuollon saamiseksi, ja sen takia se ei kata maahan saapumista pelkästään terveydenhoidon saamiseksi, eikä se kata hoitoa, kuten eri tyyppisiä hammashoitoja, joita voidaan viivyttää, kunnes vierailija saapuu kotimaahansa. Sairaanhoitokortti kattaa vain sellaisen terveydenhoidon, joka katetaan normaalisti asuinperusteisesta terveydenhuoltojärjestelmästä, joten se ei tee matkavakuutusta tarpeettomaksi. Kortti otettiin käyttöön 1.6.2004 ja vuoden 2005 kuluessa, minkä jälkeen siitä tuli ainoa tarvittava asiapaperi 1.1.2006. Kortti käy kaikissa Ranskan departementeissa (Martinique, Guadeloupe, Réunion ja Ranskan Guayana), jotka ovat osa ETA-aluetta, mutta se ei kata ETA:an kuulumattomia erityisalueita, kuten Jersey, Man-saari, Aruba tai Ranskan PolynesiaUK FCO Travel Advice: French Polynesia. On kuitenkin olemassa sopimuksia, jotka mahdollistavat EHIC-kortin käytön Färsaarilla ja Grönlannissa.UK FCO Travel Advice: Denmark, vaikka ne eivät ole ETA-alueen jäseniä. Kortti korvasi seuraavat lääketieteelliset lomakkeet: * E110 - Kansainvälisille tieliikenteen kuljettajille * E111 - Matkailijoille * E119 - Työttömille/Työnhakijoille * E128 - Toisen jäsenvaltion opiskelijoille ja työntekijöille. Eurooppalaiset sairaanhoitokortit ovat ilmaisia kaikille osallistujamaiden asukkaille. Suomessa sairausvakuutetut voivat tilata kortin Kelan nettisivujen kautta verkkopankkitunnuksin. ==Lähteet== ==Aiheesta muualla== *Eurooppalainen sairaanhoitokortti Kelan internet-sivuilla *Tilaa eurooppalainen sairaanhoitokortti Kelan asiointipalvelussa *UK EHIC application *General UK EHIC information *EU site about the EHIC *Irish EHIC site - includes details of coverage in various countries Luokka:Terveydenhoito Luokka:Euroopan unionin talous
M110 (telahaupitsi)

8" Self-propelled Howitzer M110 on yhdysvaltalainen 203 mm järeä telahaupitsi. M110 otettiin käyttöön Yhdysvaltain asevoimissa vuonna 1963. Alkuperäisissä M110-telahaupitseissa oli tykkinä 203 mm 25 kaliiperia pitkällä putkella varustettu haupitsi mallia 8" Howitzer M2A2, joka pohjautui alun perin brittiläistä suunnittelua olevaan ensimmäisen maailmansodan aikaisen BL 8 inch Howitzer-tyyppisen haupitsin malliversioihin Mk VI–VIII. Vuodesta 1977 alkaen M110-haupitseja alettiin varustaa uudella, 37 kaliiperia pitkällä tykillä mallia 8" Howitzer M201A1. Uudella tykillä varustetut haupitsit saivat nimikkeen M110A1. Pidemmällä putkella saavutettiin suurempi kantama. Pitkäputkisiin haupitseihin lisättiin myöhemmin suujarru rekyylin pienentämiseksi, ja suujarrulliset M110A1:t nimettiin M110A2:ksi.Hogg, I., 2011: s. 288 M110 oli eri versioineen käytössä USA:n maavoimien ja merijalkaväen divisioonatason ja ylijohdon tykistössä, mutta on poistettu käytöstä 1990-luvulta alkaen. Käytöstä poistettujen haupitsien putkista valmistettiin laser-ohjattujen GBU-28 -panssaripommien runkoja. == Lähteet == == Aiheesta muualla == *Hogg, Ian: Tykistö- ja ohjusaseet, Karisto, 2011, Hämeenlinna. Suom. Petri Kortesuo. ISBN 978-951-23-5456-6. (s. 288) Luokka:Telatykit
Gerrit Graham

Gerrit Graham (s. 27. marraskuuta 1949) on yhdysvaltalainen näyttelijä ja sanoittaja. Hän on esiintynyt enimmäkseen kulttielokuvissa, muun muassa elokuvissa Autohuijarit, TerrorVision, Luokkakokous, Greetings, Proteus-aika, Tuhon kuilu 2. Hitlerin voitto ja Rottanaama. Hänet muistetaan ehkä parhaiten roolistaan Beefinä, rocktähtenä Brian De Palman Phantom of the Paradise – aavemuusa -elokuvassa ja Phil Simpsonina epäilevänä, skeptisenä stereotyyppisenä isänä elokuvassa Child's Play 2. Hän on esiintynyt myös kahdessa eri roolissa Star Trek -televisiosarjassa: Hunterina Star Trek: Deep Space Ninessa, ja Q:na Star Trek: Voyagerin jaksossa "Death Wish". Hän oli myös animaatiosarja The Criticissä Franklin Shermanin ääni. Graham opiskeli muttei valmistunut Columbian yliopistosta vuonna 1970. Hän on kirjoittanut lauluja Ratdogin Bob Weirin kanssa.Grateful Dead Family Discography: Gerrit Graham Discography ==Filmografia== *Child's Play 2 *Kuunpuremat (C.H.U.D. II: Bud the C.H.U.D.) *Poliisiopisto 6: Suuri rikosaalto (Police Academy 6: City Under Siege) *The Creature Wasn't Nice *Babylon 5 *The Critic *Parker Lewis Can't Lose *Pretty Baby *Fievel's American Tails *Viimeinen ranta (Last Resort) *Phantom of the Paradise – aavemusa (Phantom of the Paradise) *Tuhon kuilu 2. Hitlerin voitto (Philadelphia Experiment II) *Proteus-aika (Demon Seed) *Tyttöni mun 2 (My Girl 2) *Autohuijarit (Used Cars) *Now and Again *TerrorVision *Chopping Mall *Kauhua katsomossa (Terror in the Aisles) *Luokkakokous (National Lampoon's Class Reunion) *Valuvan kuoleman kosto (Beware! The Blob) ==Lähteet== ==Aiheesta muualla== *GerritGraham.com, virallinen kotisivu Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1949 syntyneet Luokka:Elävät henkilöt
Magda Paulányi

Magdolna ”Magda” Paulányi (o.s. Varga-Vidos, 19. kesäkuuta 1945 Budapest – 14. tammikuuta 2024 Budapest) oli unkarilainen yleisurheilija, joka kilpaili keihäänheitossa. Paulányi, tuolloin sukunimellä Vidos, saavutti hopeaa Ateenan EM-kisoista 1969 ja Torinon universiadeista 1970. Hän osallistui olympialaisiin kerran, Münchenissä 1972. Tuolloin Paulányi sijoittui yhdenneksitoista tuloksella 52,36 metriä. Hän voitti maansa mestaruuden vuosina 1970 ja 1972. == Henkilökohtaiset ennätykset == * Keihäänheitto: 60,06 m (1972) == Lähteet == Luokka:Unkarilaiset keihäänheittäjät Luokka:Vuonna 1945 syntyneet Luokka:Vuonna 2024 kuolleet
Franklin Held

Franklin Wesley ”Bud” Held (s. 25. lokakuuta 1927 Los Angeles) on yhdysvaltalainen keihäänheittäjäSports Reference LLCQuercetani, s. 363. Hän heitti ensimmäisenä maailmassa keihästä yli 80 metriä.Quercetani, s. 364 Held valmistui Stanfordin yliopistosta vuonna 1950, jolloin hänen ennätyksensä keihäänheitossa oli 71,13 m. Elokuussa 1951 hän voitti Tukholmassa Pohjoismaiden parhaat keihäänheittäjät tuloksella 76,11 m, joka oli koko vuoden maailman paras tulos.Yleisurheilun vuosikirjat Vuonna 1952 hän kärsi olkapäävammasta ja sijoittui Helsingin olympialaisissa yhdeksänneksi tuloksella 68,42 mQuercetani, s. 363–364. Hänen paras tuloksensa vuonna 1952 oli 74,74 m, jota pidemmälle heitti vain suomalainen Toivo Hyytiäinen. Held suunnitteli isänsä ja veljensä kanssa uuden keihästyypin, niin kutsutun ”ilmarinnan”, jossa oli lyhyempi ja kevyempi kärki sekä erilainen painopiste kuin tavallisessa keihäässä.Hannus, s. 125 ”Ilmarintakeihäällään” hän Pasadenassa, 8. elokuuta 1953 ylitti ensimmäisenä keihäänheittäjänä 80 metrin rajan tuloksella 80,41 m parantaen Yrjö Nikkasen lähes 15 vuotta vanhaa maailmanennätystä 1,71 metrillä. Tulos syntyi kolmannella heitolla, ja jo toinen heitto lensi 78,35 m eli lähelle maailmanennätystä. Vuonna 1955 Held paransi Modestossa maailmanennätyksen tulokseen 81,75 m ja voitti Pan-Amerikan kisoissa kultaa tuloksella 69,77 m. Hän oli loukkaantuneena alkuosan kaudesta 1956 ja putosi olympiajoukkueesta sijoituttuaan maansa olympiakarsinnoissa neljänneksi tuloksella 234 jalkaa ja 4 tuumaa (71,42 m). Hän hävisi kolmannen olympiapaikan vieneelle Benjamin Garcialle yhden tuuman. Held heitti kauden yhdeksässä viimeisessä kilpailussaan jokaisessa vähintään 76,20 m ja syyskuussa oman ennätyksensä 82,29 m, mutta se ei vaikuttanut enää olympiavalintoihin.Quercetani, s. 366 Vielä vuonna 1970 hän heitti tuloksen 69,88 m. Vuonna 2004 Held teki 75-vuotiaiden veteraanisarjassa seiväshypyn maailmanennätyksen 300 cm.Yleisurheilun kuvalehti == Lähteet == * * * === Viitteet === Luokka:Yhdysvaltalaiset keihäänheittäjät Luokka:Vuonna 1927 syntyneet Luokka:Elävät henkilöt
Saara Nevanlinna

Saara Marjatta Nevanlinna (o.s. Maljanen; 19. lokakuuta 1917 Kotka – 1. joulukuuta 2011 Helsinki) oli suomalainen filologi, joka toimi Helsingin yliopiston humanistisen tiedekunnan englantilaisen filologian professorina vuosina 1982–1984. Nevanlinna osallistui aktiivisesti keskiaikaisten tekstien julkaisuryhmään. Nevanlinna oli aktiivinen partiolainen, ja hän toimi muun muassa kansainvälisen partiotyttöjen toimintakeskuksen Our Chalet -komitean jäsenenä vuosina 1966–1975. Saara Nevanlinnan puoliso oli veriryhmägeneetikko, professori Harri Nevanlinna. == Teoksia == * The Northern Homily Cycle: The Expanded Version in MSS Harley 4196 and Cotton Tiberius E VII (3 osaa). * St. Katherine of Alexandria: The late Middle English prose legend in Southwell Minster MS 7 (toimittanut yhdessä Irma Taavitsaisen kanssa). ISBN 0-85991-391-0 == Lähteet == ==Kirjallisuutta== * Luokka:Suomalaiset kielitieteilijät Luokka:Helsingin yliopiston professorit Luokka:Vuonna 1917 syntyneet Luokka:Vuonna 2011 kuolleet Luokka:Suomalaiset professorit
Sauri

Sauri on muun muassa seuraavien henkilöiden sukunimi: * Eero Sauri (s. 1938), suomalainen toimittaja ja lehtikustantaja, joka teki pitkän uran ensin A-lehtien ja sitten Sanoma-konsernin palveluksessa. * Pekka Sauri (s. 1954), suomalainen työelämäprofessori ja kirjailija, poliitikko ja virkamies ==Lähteet==
Péter Gulácsi

thumb|Péter Gulácsi, Red Bull Salzburg Péter Gulácsi (s. 6. toukokuuta 1990 Budapest) on unkarilainen jalkapalloilija, joka on vuodesta 2015 edustanut saksalaista RB Leipzigia. Gulácsi on pelipaikaltaan maalivahti. == Seurajoukkueura == Gulácsi siirtyi MTK Budapestin junioreista englantilaisseura Liverpooliin kesällä 2007 lainasopimuksella ja pysyvästi 2008. Hän edusti Liverpoolia kesään 2013 saakka, muttei pelannut seurassa yhtään ykkösjoukkueen ottelua. Hän pelasi lainasopimuksella Englannin ykkösliigassa 18 ottelua Herefordissa kevätkaudella 2009 ja 15 ottelua Tranmeressä vuonna 2010 sekä Englannin mestaruussarjassa 15 ottelua Hullissa kaudella 2011–2012. Gulácsi siirtyi Red Bull Salzburgiin ilmaissiirrolla kesällä 2013. Hän pelasi kahden kauden aikana 65 Itävallan Bundesliigan ja kymmenen Itävallan Cupin ottelua seuran voittaessa kummallakin kaudella tuplamestaruuden. Eurooppa-liigassa hän pelasi 19 ottelua ja Mestarien liigan karsinnoissa kuusi peliä. Gulácsi siirtyi Saksan toisella sarjatasolla pelanneeseen RB Leipzigiin kolmella miljoonalla eurolla kesällä 2015. Hän oli vuosien ajan seuran ykkösmaalivahti helmikuusta 2016 lähtien. Nousuun päättyneellä avauskaudellaan hän pelasi 14 kakkosliigan ottelua. Seuraavina vuosina hän on pelannut kauden 2023–2024 loppuun mennessä 216 Saksan pääsarjaottelua, joissa hän on päästänyt 235 maalia ja pitänyt 73 ottelussa vastustajan maaleitta. Mestarien liigan 35 ottelussa hän on päästänyt 62 maalia ja pelannut viisi nollapeliä. Eurooppa-liigan 12 ottelussa hän on pitänyt kolme kertaa vastustajan maaleitta ja päästänyt 17 maalia. Hän voitti Saksan cupin 2022. == Maajoukkueura == Gulácsi pelasi kaikkiaan 57 ottelua Unkarin 17–21-vuotiaiden maajoukkueissa. Hän pelasi kolme ottelua Unkarin edetessä välieriin alle 19-vuotiaiden EM-kilpailuissa 2008. Hän oli mukana voittamassa pronssia alle 20-vuotiaiden MM-kisoissa Egyptissä 2009, jossa pelasi Unkarin kaikki seitsemän ottelua. Pronssiottelun rangaistuspotkukilpailussa Gulácsi ei päästänyt ainuttakaan laukausta maaliin. Gulácsi valittiin Unkarin jalkapallomaajoukkueeseen ensimmäisen kerran maaotteluun Kroatiaa vastaan toukokuussa 2008. Ensimmäisen kerran hän pääsi kentälle ystävyysottelussa Tanskaa vastaan toukokuussa 2014. Ensimmäisen arvokilpailujen karsintaottelunsa hän pelasi EM-karsinnassa Pohjois-Irlantia vastaan saman vuoden syyskuussa. Hän kuului Unkarin joukkueeseen EM- kilpailuissa 2016 muttei päässyt pelaamaan. Kesälle 2021 siirretyissä EM- kilpailuissa hän sen sijaan pelasi täyden ajan Unkarin kaikissa kolmessa ottelussa. Gulácsi on huhtikuun 2024 loppuun mennessä pelannut 52 maaottelua, joissa hän on päästänyt 67 maalia ja pitänyt 17 ottelussa vastustajan maaleitta. MM-karsinnoissa hän on pelannut 15 ja EM-karsinnoissa 11 ottelua. == Lähteet == * Luokka:Unkarilaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Pikkumittarit

Pikkumittarit (Eupithecia) on varsin laaja mittariperhosten suku, johon kuuluu maailmanlaajuisesti satoja eri lajeja. Suomestakin tunnettiin vuonna 2009 kaikkiaan 53 eri pikkumittarilajiaLuonnontieteellinen keskusmuseo: Suomen perhoset (vanha sivusto). Muutamat lajit, kuten kuusensiemenmittari (Eupithecia abietaria)Metsäntutkimuslaitos: metsien terveys , ovat merkittäviä tuholaisia. == Piirteitä == Ryhmänä pikkumittarit ovat ilmeisesti hyvin nuori ja osa lajeista on vasta eriytymässä toisistaan.Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9 s. 29 Sukuun kuuluvat perhoset ovat pienikokoisia, hoikkaruumiisia ja niiden siipiväli on korkeintaan pari senttimetriä. Etusiivet ovat pituuteensa nähden kapeat. Lepäävä perhonen pitää siipiään tyypillisesti suoraan ruumiin sivuilla siten, että siiven etureuna on noin 90°:n kulmassa vartaloon nähden antaen perhoselle tunnusomaisen muodon. Takasiivet jäävät vaihtelevissa määrin etusiipien alle piiloon.BugGuide Useimpien lajien väritys on harmaankirjava ja perhosen määrittäminen lajilleen vaatii usein kuvioinnin ja värityksen yksityiskohtien tutkimista. Tavallisesti määrittämiseen ei riitä yksittäinen tuntomerkki vaan lajinmääritys vaatii useiden tuntomerkkien yhdistämistä. Lisäksi muutamat lajeista on helpompaa tunnistaa niiden elintapojen ja esiintymispaikan kuin ulkoasun perusteella. Aikuiset pikkumittarit lentävät tavallisesti iltahämärässä tai jopa päivällä, minkä vuoksi kovin monia lajeja ei lennä valolle. Pikkumittarien toukat ovat pieniä ja liikkuvat heimolle ominaiseen tapaan ”mittaamalla”. Toukat ovat yleensä aikuista perhosta värikkäämpiä ja erikoistuneet tietyille ravintokasveille, joten niiden avulla lajistoa on melko helppoa kartoittaa. s. 312 Ne käyttävät ravinnokseen pääsääntöisesti kasvien kukkia, siitepölyä tai siemeniä, harvemmin lehtiä. Eräät havaijilaiset lajit ovat muita hyönteisiä saalistavia petojaCarnivorous caterpillars: the behavior, biogeography and conservation of Eupithecia (Lepidoptera: Geometridae) in the Hawaiian Islands. Vaikka aktiivisesti saalistavia pikkumittarilajeja ei muualta tavatakaan, myös Suomessa tavattavien lajien toukat saattavat ainakin kasvatusolosuhteissa syödä toisiaan. == Lähteet == == Aiheesta muualla == *Pertti Pakkanen: Suomen Eupithecia, Gymnoscelis, Chloroclystis ja Pasiphila -lajit *Markku Savela: Eupithecia Luokka:Kenttämittarit
Bob James

Robert McElhiney James (s. 25. joulukuuta 1939) on yhdysvaltalainen jazz- kosketinsoittaja, sovittaja ja tuottaja. Jazzhistorioitsija Joachim-Ernst Berendt mainitsi 1980-luvun alussa Bob Jamesin yhtenä kolmestatoista tärkeimmästä fuusiojazzpianistista. ==Diskografia== ===Soolo=== *1974 One *1974 Two *1976 Three *1977 Four *1977 Heads *1978 Touchdown *1979 Lucky Seven *1980 H *1981 All Around The Town *1981 Sign Of The Times *1982 Hands Down *1983 Foxie *1983 Taxi - The Genie *1984 12 *1984 The Swan *1986 Obsession *1988 Ivory Coast *1990 Grand Piano Cayon *1994 Hapgood *1997 Playin' Hooky *1999 Joy Ride *2001 Anthology *2001 Dancing On The Water *2001 Restoration *2002 Morning, Noon & Night *2003 Bob James in Hi Fi *2005 Urban Flamingo *2005 The Essential Collection 24 Smooth Jazz Classics *2009 The Very Best Of Bob James ===Trio=== *1963 Bold Conceptions *1964 Explosions *1996 Straight Up *2003 Take It From The Top ===Fourplay=== *1991 Fourplay *1993 Between The Sheets *1995 Elixir *1997 The Best Of Fourplay *1998 4 *1999 Snowbound *2000 Yes, Please *2002 Heartfelt *2004 Journey *2006 X *2008 Energy ===Klassinen=== *1984 Rameau *1988 The Scarlatti Dialogues *1989 J.S. Bach: Concertos For 2 & 3 Keyboards (Out Of Print) ==Lähteet== Luokka:Yhdysvaltalaiset sovittajat Luokka:Grammy-palkinnon saajat Luokka:Yhdysvaltalaiset jazzpianistit Luokka:Vuonna 1939 syntyneet Luokka:Elävät henkilöt
Écija Balompié

Écija Balompié, S.A.D. on jalkapalloseura, joka tulee Écijan kaupungista Espanjasta. Joukkue on perustettu vuonna 1968 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 6 000-paikkaisella Estadio San Pablolla. Joukkue on pelannut suurimman osan historiastaan Segunda División B:ssä, mutta vuodet 1995–1997 se pelasi maan toiseksi korkeimmalla sarjatasolla Segunda Divisiónissa. == Aiheesta muualla == * Seuran epävirallinen sivusto Luokka:Espanjalaiset jalkapalloseurat Luokka:Sevillan maakunta
Täpläsiilikäs

Täpläsiilikäs (Parasemia plantaginis) on siilikkäiden heimoon kuuluva yleinen, päiväaktiivinen perhoslaji. Se on sukunsa ainoa laji. == Koko ja ulkonäkö == Täpläsiilikäs on keskikokoinen perhoslaji, jota ei voi sekoittaa mihinkään muuhun perhoseen. Etusiivet ovat pohjaväriltään valkoiset ja niitä kirjovat epäsäännöllisen muotoiset, tummanruskeat alueet. Takasiivet ovat pohjaväriltään keltaiset tai oranssinkeltaiset, mutta siiven tyviosasta keskelle ulottuu tumma alue ja ulko-osassa on tummanruskeita täpliä. Naaraan takasiivet ovat selvästi koiraan siipiä tummemmat. Perhosten värisävy ja kuviointi vaihtelee erittäin paljon ja esimerkiksi koiraan värimuodolla f. hospita takasiipien pohjaväri on etusiipien tapaan valkoinenPertti Pakkanen: Havainnot Suomessa.. Siipiväli on 35-40 mm ja naaraat ovat koiraita kookkaampia ja rotevampia. Perhosen ruumiin karvoitus on mustaa, mutta keskiruumiin sivuilla on vaaleat raidat. Niskassa on oranssi poikkijuova, jossa on musta täplä. Takaruumis on selkäpuolen mustaa raitaa lukuun ottamatta oranssi.Wood Tiger Parasemia plantaginis UKMothsPiggsvinspinner Naturhistorisk museum, Universitetet i Oslo. == Levinneisyys ja lentoaika == Lajia tavataan Euroopasta Itä-Aasiaan ulottuvalla vyöhykkeellä. Lisäksi levinneisyysalue kattaa Pohjois-Amerikan pohjois- ja luoteisosat. Suomessa täpläsiilikästä tavataan koko maassa pohjoisinta Lappia myöten. Pohjoisessa se on kuitenkin etelää harvinaisempi. Aikuiset perhoset lentävät yhtenä sukupolvena toukokuun lopulta lentoajan painottuessa kesä-heinäkuun vaihteeseen == Elinympäristö ja elintavat == Heimolleen hieman epätyypilliseen tapaan täpläsiilikäs lentää enimmäkseen päivällä. Tämän vuoksi se ei lennä myöskään valolleE.H. Strickland Entomological Museum University of Alberta.. Koiras lentää nopeasti, naaras hitaammin. Lento keskittyy aurinkoisiin iltapäiviin ja muun ajan perhoset lepäävät kasvillisuuden joukossa, etenkin lehtien alapinnoilla. Aikuinen perhonen ei nauti ravintoa vaan elää toukkana syömänsä ravinnon turvin. Laji viihtyy kosteapohjaisissa metsissä ja pensaikoissa, joskus jopa soilla, mutta avoimissa ympäristöissä sitä ei tavata.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 381–383 Naaras munii noin 200 munaa, jotka se sijoittaa kasvien lehtien alapinnoille. Naaras kuolee heti saatuaan muninnan päätökseen. Täpläsiilikäs talvehtii keskenkasvuisena toukkana, yleensä kuolleiden lehtien seassa. Toukat ovat täysikasvuisia touko- kesäkuun vaihteessa, jolloin toukka koteloituu sammalen tai heinien sekaan, lähelle maanpintaa. == Ravintokasvi == Toukka on polyfagi ja elää monilla ruohovartisilla kasvilajeilla, erityisesti kuitenkin ratamoilla (Plantago). == Lähteet == == Aiheesta muualla == *Suomen Perhoset: Täpläsiilikäs *Butterflies and Moths of North America *Lindstedt et al. (2010), Characterizing the pigment composition of a variable warning signal of Parasemia plantaginis larvae. Funct. Ecol. 24, 759 Luokka:Siilikkäät
Hepolan koulu

Hepolan koulu on seuraavien koulujen nimi: * Hepolan koulu, Kemi * Hepolan koulu, Mäntsälä
Dudi Sela

Dudi Sela (s. 4. huhtikuuta 1985 Kirjat Shmona) on israelilainen tennispelaaja. Hän aloitti lajin harrastamisen seitsemänvuotiaana. Sela on pituudeltaan 175 cm ja on yksi kiertueen lyhimmistä pelaajista. 17-vuotiaana Sela voitti vuoden 2003 Ranskan avointen poikien nelinpelimestaruuden unkarilaisen Győrgy Balazsin kanssa. Hänen korkein juniorisijoitus oli kahdestoista kaksinpelissä ja kuudestoista nelinpelissä. == Lähteet == * === Viitteet === Luokka:Israelilaiset tennispelaajat Luokka:Vuonna 1985 syntyneet Luokka:Elävät henkilöt
Wadah Khanfar

Wadah Khanfar (s. Palestiina) on tv-yhtiö al-Jazeeran pääjohtaja. Aiemmin hän toimi muun muassa kanavan Afganistanin ja Irakin kirjeenvaihtajana. Hänen pääjohtaja-aikanaan al-Jazeera on aloittanut englanninkielisen kanavan lähetykset vuonna 2006.Aamulehti sivu A11, 22.7.2010 Forbes valitsi hänet maailman vaikutusvaltaisimpien henkilöiden listalle sijalle 54. Khanfar on opiskellut Jordaniassa insinööriksi. Hän on opiskellut myös filosofiaa ja kansainvälistä politiikkaa ja suorittanut jatko-opintonsa Etelä-Afrikassa. Hän aloitti toimittajana juuri perustetussa al-Jazeerassa 1996. Ennen pääjohtajaksi nousua 2006 hän työskenteli kanavan sotakirjeenvaihtajana muun muassa Irakissa ja Afganistanissa. Khanfar vieraili Suomessa 2010, jolloin hän osallistui ulkoministeriön paneeliin ja tutustui Nokiaan sekä kävi saaristoristeilyllä. == Lähteet == Luokka:Yritysjohtajat Luokka:Ulkomaankirjeenvaihtajat Luokka:Sotakirjeenvaihtajat Luokka:Syntymävuosi puuttuu Luokka:Elävät henkilöt
Jacques Charles

Jacques Alexandre César Charles (12. marraskuuta 1746 Beaugency, Loiret – 7. huhtikuuta 1823 Pariisi) oli ranskalainen keksijä, tiedemies, matemaatikko ja kuumailmapalloilija. Charles ja Robertin veljekset laukaisivat maailman ensimmäisen (miehittämättömän) vedyllä täytetyn kuumailmapallon elokuussa 1783, ja myöhemmin saman vuoden joulukuussa Charles ja hänen apuohjaajansa Nicolas Louis Robert kohosivat noin 550 metrin korkeuteen miehitetyllä kuumailmapallolla. Heidän uraauurtava keksintönsä vedyn käyttämiseksi kuumailmapallon nostamiseksi johti tällaisen pallotyypin nimeämiseen Charlièreksi. Louis-Joseph Gay-Lussac julkaisi vuonna 1802 Charlesin lain, jonka mukaan kaasu laajenee kuumennettaessa, mutta hän antoi kunnian tästä Charlesille, joka oli havainnut saman asian mutta ei julkaissut sitä. Charles valittiin Ranskan tiedeakatemiaan vuonna 1793 ja tämän jälkeen hänestä tuli fysiikan professori. ==Elämäkerta== Charles syntyi Beaugencyssä, Ranskassa vuonna 1746. Hän meni naimisiin Julie Françoise Bouchaud des Hérettesin, häntä 37 vuotta nuoremman naisen kanssa. Kerrotaan myös, että runoilija Alphonse de Lamartine rakastui samaan naiseen, ja Hérettes toimi inspiraationa Elvireen, Lamartinen vuoden 1820 omaelämäkertaan. Charles eli vaimoaan kauemmin ja kuoli Pariisissa 7. huhtikuuta 1823. Häntä pidettiin myös hyvin älykkäänä vastakkaista sukupuolta kohtaan. == Lähteet == == Aiheesta muualla == Luokka:Ranskalaiset keksijät Luokka:Ranskalaiset fyysikot Luokka:Ranskan tiedeakatemian jäsenet Luokka:Kuumailmapallolentäjät Luokka:Vuonna 1746 syntyneet Luokka:Vuonna 1823 kuolleet
Ryöväri paratiisin portilla

Ryöväri paratiisin portilla on Helene Schjerfbeckin maalaus vuodelta 1924. Hän maalasi sen 62-vuotiaana. Se on taiteilijan 1920-luvun tärkeimpiä teoksia. Schjerfbeck ei yleensä käyttänyt miehiä mallinaan. Tässä työssä mallina oli Alku Jaakkola. Schjerfbeckiä inspiroivat tuohon aikaan Gauguinin ja El Grecon maalaukset.Pauliina Laitinen-Laiho, s. 23 Taulusta maksettiin Christie'sin huutokaupassa vuonna 2006 noin 940 000 euroa. Se on kolmanneksi korkein hinta, mitä suomalaisesta taideteoksesta on maksettu. Kaksi kalliimmalla hinnalla myytyä teosta ovat myös Schjerfbeckin käsialaa, Tanssiaiskengät-nimisen maalauksen versiot vuosilta 1882 ja 1939. ==Lähteet== * Pauliina Laitinen- Laiho: Taide&Antiikki;, Taloustaito, s. 23, 05/2009 === Viitteet === Luokka:Helene Schjerfbeckin maalaukset
Sininauhainen tyttö

Sininauhainen tyttö on Helene Schjerfbeckin maalaus vuodelta 1934. Tämän maalauksen Schjerfbeck teki 72-vuotiaana. Taiteilijan tätä Tammisaaressa vietettämää aikaa pidetään hänen tuotteliaimpana aikanaan. Tämä saattoi johtua velvollisuudesta, mutta myös taidekauppias Stenmanin antamasta innoituksesta. Tänä aikana teoksia syntyi peräti 300 tyylin samalla terävöityessä ja tummentuessa. Tämä guassi-vesivärityö tuli myyntiin ruotsalaisen elokuvaperheen Lars Schmidtin ja Ingrid Bergmanin omistamasta taidekokoelmasta. Pauliina Laitinen-Laiho, s. 23 Sininauhainen tyttö on neljänneksi kallein suomalainen taideteos. Siitä maksettiin vuonna 2008 Christie'sin huutokaupassa noin 940 000 euroa eli saman verran kuin teoksesta Ryöväri paratiisin portilla. ==Lähteet== * Pauliina Laitinen-Laiho: Taide&Antiikki;, Taloustaito, s. 23, 05/2009 === Viitteet === Luokka:Helene Schjerfbeckin maalaukset
Hälytys (taideteos)

Hälytys on Helene Schjerfbeckin maalaus vuodelta 1935. Hän maalasi sen 73-vuotiaana ja se on hänen Tammisaaren kautensa tärkeimpiä teoksia. Taidekauppias Stenmanin vaikuttamana Schjerfbeck maalasi tuona aikana kaikkiaan 300 teosta.Pauliina Laitinen-Laiho, s. 23 Työ on suomalainen taideteos, josta on tähän mennessä maksettu viidenneksi eniten eli Christie'sin huutokaupassa noin 900 000 euroa vuonna 2003. Myös kaikki neljä muuta vielä kalliimmalla hinnalla myytyä taideteosta ovat Schjerfbeckin töitä. ==Lähteet== * Pauliina Laitinen-Laiho: Taide&Antiikki;, Taloustaito, s. 23, 05/2009 === Viitteet === Luokka:Helene Schjerfbeckin maalaukset
AD Ceuta

Asociación Deportiva Ceuta on jalkapalloseura, joka tulee Ceutan kaupungista Espanjasta. Joukkue on perustettu vuonna 1996 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 6 500-paikkainen Estadio Municipal Alfonso Murube. == Historia == Kaupungin toinen joukkue perustettiin nimellä Agrupación Deportiva Ceuta vuonna 1972, mutta vajaa kaksi vuosikymmentä myöhemmin se lopetettiin. Joukkue ehti pelata yhden kauden maan toiseksi korkeimmalla sarjatasolla Segunda Divisiónissa. Vuonna 1996 perustettiin Asociación Deportiva Ceuta, joka pelasi ensimmäiset kaksi kauttaan maan alimmalla kansallisella sarjatasolla Tercera Divisiónissa. Tämän jälkeen se on pelannut yhtä jaksoisesti Segunda División B:ssä. == Aiheesta muualla == * Seuran virallinen kotisivusto Ceuta, AD Luokka:Ceuta
Omakuva, valoa ja varjoa

Omakuva, valoa ja varjoa on Helene Schjerfbeckin maalaus vuodelta 1945, kooltaan 36x34 cm. Schjerfbeck maalasi sen 83-vuotiaana vain vuosi ennen kuolemaansa. Taiteilija maalasi eri vuosikymmeninä yhteensä 36 omakuvaa. Vanhemmiten hän alkoi yhä enemmän korostaa sisäistä olemustaan.Pauliina Laitinen-Laiho, s. 23 Omakuva, valoa ja varjoa myytiin vuonna 2003 Bukowskin huutokaupassa noin 900 000 eurolla ja on kuudenneksi kallein suomalainen taideteos. Myös kaikki tätä kalliimmalla myydyt suomalaiset taideteokset olivat tuolloin Helene Schjerfbeckin töitä. ==Lähteet== * Pauliina Laitinen- Laiho: Taide&Antiikki;, Taloustaito, s. 23, 05/2009 === Viitteet === Luokka:Helene Schjerfbeckin maalaukset Luokka:Muotokuvat
Äitini

Äitini on Helene Schjerfbeckin maalaus vuodelta 1909. Hän maalasi työn 47-vuotiaana. Maalaus on syntynyt ajanjaksona, jolloin taiteilija muutti äitinsä kanssa asumaan Hyvinkäälle. Taiteilijasta kertovassa elämäkerrassa on korostettu hänen äitinsä määräilevää asennetta tytärtään kohtaan, mutta taiteellisesti kausi oli Helene Schjerfbeckin kultaisinta aikaa. Hänen äitinsä henkinen ankaruus näkyy maalauksessa kuitenkin synkkyytenä. Tämä kuoli vuonna 1926.Pauliina Laitinen-Laiho, s. 23 Taulu myytiin vuonna 2001 Bukowskin huutokaupassa 874 000 eurolla. Se on seitsemänneksi kallein suomalainen maalaus, ja kaikki kuusi kalliimpaa taideteosta ovat myös Helene Schjerfbeckin töitä. ==Lähteet== * Pauliina Laitinen-Laiho: Taide&Antiikki;, Taloustaito, s. 23, 05/2009 === Viitteet === Luokka:Helene Schjerfbeckin maalaukset Luokka:Muotokuvamaalaukset
Tietokoneavusteinen yhteisöllinen oppiminen

Tietokoneavusteinen yhteisöllinen oppiminen (engl. CSCL, computer-supported collaborative learning) tarkoittaa yhteisöllistä tai yhteistoiminnallista oppimista, jota tuetaan tietoverkkojen avulla. Tekniikkaa käytetään oppijoiden tehokkaan yhteisoppimisen tukemiseksi, ideoiden ja viestien välittämiseen, yhteisölliseen tiedonhakuun ja -käsittelyyn, sekä oppimisaktiviteettien arviointiin. Tekniikka myös tukee erilaisia ryhmädynaamisia prosesseja, jotka eivät ole mahdollisia kasvotusten tavatessa. ==Katso myös== * Tietokoneavusteinen yhteisöllinen työ Luokka:Opetustekniikka it:Collaborative learning
Tietokoneavusteinen yhteisöllinen työ

Tietokoneavusteinen yhteisöllinen työ (engl. CSCW, computer-supported collaborative work) tarkoittaa yhteistyön aktiviteettien ja koordinoinnin tukemista tietotekniikalla. CSCW on yleistermi, joka yhdistää ihmisten ryhmätyötapojen ymmärryksen niitä tukeviin tietoverkkoihin, laitteistoihin, ohjelmistoihin, palveluihin ja tekniikoihin. ==Katso myös== * Tietokoneavusteinen yhteisöllinen oppiminen ==Lähteet== * ca:Treball col·laboratiu es:Trabajo colaborativo pt:Sistema cooperativo
Oppisopimustyyppinen koulutus

Oppisopimustyyppinen koulutus on Suomessa vuonna 2009 aloitettu uusi koulutusmuoto, joka on suunnattu korkea-asteen aikuis- ja täydennyskoulutukseen. Opinnot koostuvat työstä ja koulutuksessa tapahtuvasta oppimisesta sekä niiden näyttämisestä (tieto - taito - pätevyys). Oppisopimustyyppisessä koulutuksessa tähdätään alakohtaisesti suunnattuun täydennyskoulutukseen ilman tutkintotavoitetta. Opiskelijan on mahdollista entistä paremmin yhdistää työssäkäynti, työssä kehittyminen ja opinnot niin ajankäytöllisesti kuin myös oman organisaation asiantuntemuksen kasvamisen näkökulmasta. ==Katso myös== * Oppisopimus Luokka:Suomen koulutus
All Day and All of the Night

All Day and All of the Night on brittiläisen The Kinks -yhtyeen lokakuussa 1964 julkaisema kappale ja hittisingle, joka nousi brittilistan sijalle kaksi. Yhdysvaltain Billboard-listalla se oli korkeimmillaan sijalla seitsemän. Kappale ei sisälly millekään yhtyeen studioalbumille, mutta se oli mukana tammikuussa 1965 julkaistulla EP:llä Kinksize Hits. ==Rakenne ja sanoitus== Kappale on rakenteellisesti hyvin samantapainen kuin yhtyeen edellinen single, Britanniassa listaykköseksi noussut ”You Really Got Me”. Myös ”All Day and All of the Night” on sävelletty voimasointujen ympärille, tosin sen kitarariffi (soinnut F, G, Bb) on astetta monimutkaisempi. Lisäksi molempien kappaleiden rytmi, taustalaulu ja jopa kitarasoolo ovat hyvin samankaltaisia. Myös kappaleen sanoituksen voi katsoa olevan jatkoa ”You Really Got Melle”. Kun ”You Really Got Me” kertoo laulajan ihastumisesta ja sen aiheuttamista voimakkaista tunteista, ”All Day and All of the Nightissa” kertojaminä on saanut tunteensa tyttöä kohtaan hallintaan ja hän uskoo rakkauden kestävyyteen. Kappaleen kirjoittaja, yhtyeen laulaja-kitaristi Ray Davies, on myöhemmin kertonut kuinka levy-yhtiö aluksi hylkäsi kappaleen, koska se oli sen mielestä liian työväenluokkainen. Lisäksi kitaran valitettiin kuulostavan koiran haukkumiselta. Davies on kuvaillut kappaletta omin sanoin seuraavasti; ”Neuroottinen laulu – nuorekas, piintynyt ja seksuaalisesti omistushaluinen.” ==Myöhempiä tapahtumia== The Doors -yhtye julkaisi vuonna 1968 Yhdysvaltain listaykköseksi nousseen hitin ”Hello, I Love You”. Ray Davies väitti kappaleen olevan plagiaatti ”All Day and All of the Nightista”. Brittiläiset oikeusistuimet määräsivät Doorsin maksamaan kappaleesta royaltit Kinksille. Vuonna 1981 Kinks kierrätti kappaleen riffiä Give the People What They Want -albumin kappaleessa ”Destroyer”. Se oli soitettu punk-tyylillä, jonka on sanottu tuovan mieleen Talking Heads -yhtyeen. ==Kappaleet== ===Single=== A-puoli # B-puoli # * ===EP=== *Joissain valtioissa ”All Day and All of the Night” toimi nimikappaleena samannimiselle EP-levylle (kts. alempi kuva). A-puoli # # B-puoli # * # ==Lähteet== Luokka:The Kinksin kappaleet Luokka:Vuoden 1964 kappaleet Luokka:The Kinksin EP:t
Hjördis (maalaus)

Hjördis on Helene Schjerfbeckin maalaus vuodelta 1934. Taiteilija oli 72-vuotias maalatessaan tämän teoksen. Teos on ajalta, jolloin Schjerfbeckin töitä alettiin ostaa enemmänkin. Legenda sairaasta, yksinäisestä ja henkistyneestä taidemaalarista luotiin 1930-luvulla. Ruotsissa asunut taidekauppias Gösta Stenman myi paljon Schjerfbeckin töitä uuteen kotimaahansa.Pauliina Laitinen-Laiho, s. 23 Bukowskin huutokaupassa 2002 tämä työ myytiin 500 000 eurolla. Siitä tuli samalla yhdeksänneksi kallein suomalainen taideteos, joista peräti seitsemän on jo ennestään Helene Schjerfbeckin teoksia. ==Lähteet== * Pauliina Laitinen-Laiho: Taide&Antiikki;, Taloustaito, s. 23, 05/2009 === Viitteet === Luokka:Helene Schjerfbeckin maalaukset
Mood Indigo

”Mood Indigo” on Duke Ellingtonin ja Barney Bigardin säveltämä jazzstandardi. Ellington nauhoitti ensimmäisen instrumentaaliversion kappaleesta lokakuussa 1930, ja ensimmäisen lauletun version teki Ivie Anderson Ellingtonin orkesterin kanssa kymmenen vuotta myöhemmin. Bigard lainasi osan sävellyksestä entisen opettajansa Lorenzo Tion ”Dreamy Bluesista”, joka oli Piron’s New Orleans Orchestran tunnuskappale. Ellingtonin ensimmäisissä nauhoituksissa ”Dreamy Blues” mainitaan kappaleen toisena nimenä. Ellington sanoi vuonna 1962 radiohaastattelussa Mitchell Parishin kirjoittaneen kappaleen sanat ja myyneen ne sellaisenaan Irving Millsin julkaisuyhtiölle. Näin ollen tekijöiksi merkittiin ainoastaan Ellington, Bigard ja Mills Parishin jäädessä ilman rojalteja hitiksi tulleesta kappaleesta. Kappale on käännetty suomeksi useaan kertaan. Sitä on esitetty muun muassa nimillä ”Siniunelma”, ”Yön tullen” ja ”Oon yksinäinen”. == Lähteet == Luokka:Vuoden 1930 kappaleet Luokka:Duke Ellingtonin säveltämät kappaleet Luokka:Mitchell Parishin sanoittamat kappaleet Luokka:Jazzkappaleet Luokka:Jazzstandardit
Kaiku (maalaus)

Kaiku on Ellen Thesleffin maalaus vuodelta 1891. Taiteilija oli silloin 22-vuotias ja sai töistään loistavat arvostelut. Maalauksen mallina oli hänen sisarensa ystävä Veera Blommerus. Thesleff oli juuri siirtynyt taiteilija Gunnar Berndtsonin yksityisoppilaaksi erottuaan Taideyhdistyksen piirustuskoulusta. Vuonna 2003 Kaiku myytiin Hagelstamin huutokaupassa 500 000 eurolla liikemies Anders Wiklöfille. Teos on kymmenennellä sijalla kalleimpien suomalaisten taideteosten luettelossa.Pauliina Laitinen-Laiho, s. 23 ==Lähteet== * Pauliina Laitinen-Laiho: Taide & Antiikki, Taloustaito, s. 23, 05/2009 === Viitteet === Luokka:Ellen Thesleffin maalaukset
Kyläkuri

Kyläkuri voidaan lievimmillään määritellä kyläläisten väliseksi ja yhtä kylää koskevaksi spontaaniksi silmälläpidoksi. Aktiivisempaa kyläkuria edustaa kyläläisten yhteispäätöksellä ja yhteisvoimin ylläpitämä kuri, jossa voidaan käyttää myös ruumiillista rangaistusta tai väkivaltaa. Suomessa kyläkuri organisoitui varsinkin eteläisen ja keskisen Pohjanmaan rintapitäjissä vuoden 1742 kyläjärjestysohjeen vaikutuksesta, jolloin näiden maakuntien kyliin luotiin oma hallintokoneisto oltermannilaitos. Kylän johtoon asetettiin tällöin oltermanni ja hänelle apulaiseksi kaksi kylän lautamiestä (bisittare), joista muodostui kylänoikeus. Näiden maakuntien syrjäkylissä oltermannilaitos ei saavuttanut aivan yhtä tärkeää hallinnollista merkitystä. Säännöllisesti kokoontunut kyläkokous valitsi kylänoikeuden jäsenet tavallisesti yhdestä kolmeen vuodeksi kerrallaan. Kylänoikeudella oli oikeus valvoa kyläyhteisön yhteistoimintaa sekä sakottaa yhteisistä asioista velvollisuutensa laiminlyöneitä kyläläisiä. Sakotukset kehnoista tulisijoista, aidoista, ojista tai järjestysrikkomuksista olivat maakuntien rintapitäjissä varsin yleisiä. Järjestäytynyttä kylähallintoa toteutettiin paikoin myös Satakunnassa, Varsinais-Suomessa ja Hämeessä sekä 1800-luvun lopulla Karjalankannaksen pitäjissä. Pohjois-Pohjanmaallakin oltermannit olivat tunnettuja, mutta siellä he toimivat pääasiassa vain tulisijojen tarkastajina. Kuusamossa tunnettiin myös nimitys poro-oltermanni. Näissä maakunnissa oltermannihallintoon keskittynyt kyläkuri ei kuitenkaan saavuttanut samaa hallinnollis- yhteiskunnallista merkitystä kuin Etelä- ja Keski-Pohjanmaalla. Kyläkuria täydensivät yleinen kirkkokuri sekä Etelä-Pohjanmaalla lisäksi pitäjäkuri. Kotipiirissä vaikutti kotikuri. == Lähteet == * Kallio, Reino, Pohjanmaan suomenkielisten kylien oltermannihallinto. Tutkimus vuoden 1742 kyläjärjestysohjeen toteuttamisesta. Studia historica Jyväskyläensia 23. Jyväskylän yliopisto. Jyväskylä 1982. ISBN 951-678-680-4. ISSN 0081-6523. * Nykysuomen sanakirja. Neljäs painos. Porvoo 1962. == Aiheesta muualla == * Vanha kyläkuri taas käytäntöön. Minkä tähden?, Suomen Kuvalehti, 19.01.1935, nro 3, s. 20, Kansalliskirjaston digitaaliset aineistot Luokka:Suomen asutus- ja yhteiskuntahistoria
Riverboat Shuffle

”Riverboat Shuffle” on Hoagy Carmichaelin säveltämä ja Irving Millsin, Mitchell Parishin ja Dick Voynow’n sanoittama musiikkikappale. Sen levytti ensimmäisen kerran Bix Beiderbecke yhtyeensä The Wolverinesin kanssa. Kappale oli Carmichaelin ensimmäinen levytetty sävellys ja siitä on tullut Dixieland- musiikin standardi. Myöhemmällä urallaan Carmichael kirjoitti useita suosittuja jazzstandardeja, mukaan lukien ”Stardust” (1929), ”Georgia on My Mind” (1930) ja ”Lazy River” (1931). == Lähteet == == Aiheesta muualla == * Kuvaus JazzStandards.comissa Luokka:Vuoden 1924 kappaleet Luokka:Hoagy Carmichaelin säveltämät kappaleet Luokka:Mitchell Parishin sanoittamat kappaleet Luokka:Irving Millsin sanoittamat kappaleet Luokka:Jazzstandardit
Sveriges Radio P1

Sveriges Radio P1 eli SR P1 on Ruotsin yleisradioyhtiön Sveriges Radion valtakunnallinen radiokanava. Sen ohjelmisto on puhepainotteinen, ja se sisältää muun muassa uutisia, kulttuuria, tiedettä, filosofiaa ja radioteatteria. Kanava vastaa pitkälti Yle Puhe -kanavaa. Kanavaa voi kuunnella FM-taajuuksilla Ruotsissa, Suomessa Lapin läänin länsirajalla ja koko Ahvenanmaalla, digitaalisesti Ruotsissa sekä maailmanlaajuisesti internetissä. P1:n tunnuslause on "puhuva kanava" (). Kanava kuuluu Suomessa myös Telian kaapeli-TV-verkossa Meri-Lapissa ja Rovaniemellä, Anvian kaapeli- TV-verkossa Vaasan, Seinäjoen ja Kokkolan alueella ja DNA:n kaapeli-TV- verkossa Oulussa. SR P1 kuuluu Meri-Lapissa taajuudella 91,3 MHz. Lähetin sijaitsee Ruotsin Kalixissa Teracomin radio- ja TV-asemalla. Telian kaapeli- TV-verkossa kanava kuuluu Meri-Lapissa taajuudella 93,1 MHz ja Rovaniemellä taajuudella 94,5 MHz.http://www.teracom.se/Sandarinformation/Hitta_ratt_radiofrekvens/?address=haparanda http://www5.sonera.fi/ohjeet/Radiokanavalistaus Anvian kaapeli-TV-verkossa kanava kuuluu Vaasan ja Seinäjoen alueella taajuudella 98,0 MHz ja Kokkolan alueella 89,6 MHz.http://www.anvia.fi/fi-FI/Yksityisille/Televisio/kaapeli- tv/Kanavatarjonta/Sivut/Perustarjonta.aspx DNA:n kaapeli-TV-verkossa kanava kuuluu Oulussa taajuudella 99,3 MHz.http://www2.dna.fi/fi/yksityisille/kanavapaketit/tv-ja- radiokanavat/radiokanavat ==Lähteet== ==Aiheesta muualla== * Sveriges Radion virallinen kotisivu * P1:n virallinen kotisivu Luokka:Sveriges Radio Luokka:Vuonna 1925 perustetut radioasemat
Sveriges Radio P2

Sveriges Radio P2 eli SR P2 on Ruotsin yleisradioyhtiön Sveriges Radion valtakunnallinen radiokanava. Sen ohjelmisto koostuu musiikista sekä lähetyksistä vähemmistökielillä, kuten suomeksi, saameksi, englanniksi, albaniaksi sekä arabiaksi. Kanavan musiikkitarjontaan kuuluu klassinen, jazz-, ja folk-musiikki. Suomessa kanavan vastineet ovat Yle Radio 1 ja Yle Klassinen. Suomenkielinen Sveriges Radio Finska lähettää P2:lla arkisin klo 6.00–6.35 ja 16.00–17.00, lauantaisin klo 14.00–15.00 sekä sunnuntaisin klo 7.00–9.00 ja 16.00–17.00. Tukholmassa P2 on pelkästään musiikkikanava, eli se lähettää samaa ohjelmaa nettiradio P2 Alltid musikin kanssa. Vähemmistökielilähetykset ovat Tukholmassa P6-kanavan ohjelmistossa. P2:n lähetystä voi kuunnella FM-taajuuksilla Ruotsissa, Suomessa Lapin läänin länsirajalla ja Ahvenanmaalla sekä maailmanlaajuisesti internetissä. Kanava kuuluu Suomessa myös Telian kaapeli-TV-verkossa Meri-Lapissa ja Rovaniemellä, Anvian kaapeli-TV-verkossa Vaasan, Seinäjoen ja Kokkolan alueella ja DNA:n kaapeli-TV-verkossa Oulussa. Kanava kuuluu Meri-Lapissa taajuudella 93,6 MHz. Sen lähetin sijaitsee Ruotsin Kalixissa Teracomin radio- ja TV-asemalla. Kanavaa voi kuunnella Telian kaapeli-TV-verkossa Meri-Lapissa taajuudella 94,1 MHz ja Rovaniemellä 96,2 MHz.http://www.teracom.se/Sandarinformation/Hitta_ratt_radiofrekvens/?address=haparanda http://www5.sonera.fi/ohjeet/Radiokanavalistaus Anvian kaapeli-TV-verkossa kanava kuuluu Vaasan ja Seinäjoen alueilla taajuudella 98,5 MHz ja Kokkolan alueella 90,2 MHz.http://www.anvia.fi/fi-FI/Yksityisille/Televisio/kaapeli- tv/Kanavatarjonta/Sivut/Perustarjonta.aspx DNA:n kaapeli-TV-verkossa kanava kuuluu Oulussa taajuudella 100,7 MHz.http://www2.dna.fi/fi/yksityisille/kanavapaketit/tv-ja- radiokanavat/radiokanavat == Lähteet == ==Aiheesta muualla== * Sveriges Radion virallinen kotisivu * P2:n virallinen kotisivu * Sisuradion virallinen kotisivu Luokka:Sveriges Radio Luokka:Vuonna 1955 perustetut radioasemat
Keltaperämaluri

Keltaperämaluri (Acanthiza chrysorrhoa) on Australiassa tavattava tiaismalureiden sukuun kuuluva varpuslintu. ==Koko ja ulkonäkö== Kooltaan keltaperämaluri on 10–13 cm ja on sukunsa kookkain laji. Lintu on selästään väritykseltään harmahtavan ruskea. Päälaki on pohjaväriltään musta ja siinä on valkoisia pilkkuja tai viiruja. Lyhyehkö silmäkulmajuova on musta. Keltaperämalurin vatsa on väriltään kermanvaalea ja alaperä on kirkkaan keltainen. Se näkyy erityisesti linnun lentäessä. Pyrstö on musta ja pyrstönkärjet ovat valkoiset. Koiraat ja naaraat eivät eroa ulkonäöltään toisistaan. Keltaperämaluri muistuttaa ruso-otsamaluria (Acanthiza reguloides), mutta on kookkaampi ja vatsastaan vaaleampi. Ruso-otsamalurilla ei ole myöskään keltaista alaperää. ==Levinneisyys ja elinympäristö== Keltaperämalurin levinneisyysalue Australiassa ulottuu Tasmaniasta ja etelärannikolta maan keskiosiin, mistä laji puuttuu paikoin. Lajin elinympäristöä ovat ruohikkoiset metsien reunamaat, avoimet metsät, pensaikot, maatalousmaat vesialueiden läheisyydessä sekä puistot ja puutarhat. Kaupunkialueiden laajeneminen on heikentänyt keltaperämalurin kantaa. Laji sopeutuu kuitenkin myös kaupunkialueille, kunhan siellä on riittävästi sopivia elinympäristöjä. ==Elintavat== Keltaperämalurin ravinto koostuu suurimmaksi osaksi hyönteisistä, mutta se voi syödä myös siemeniä. Ravintonsa lintu etsii maasta tai joskus myös puista tai pensaikosta. Keltaperämaluri voi muodostaa myös sekaparvia esimerkiksi kultamalurien kanssa. Keltaperämalurin pesimäkausi kestää heinäkuusta joulukuulle. Pesivän parin apuna voi olla muutama muu keltaperämaluri, jotka auttavat pesän rakentamisessa ja poikasten ruokkimisessa. Pesä sijaitsee puiden latvustoon kätkettynä. Se rakennetaan heinistä ja puiden kuoresta ja on muodoltaan kupolimainen. Rakennelman päällä on kuppimainen valepesä, jonka tarkoitus on hämätä saalistajia ja mahdollisesti myös pesäloisia. Naaras munii kahdesta viiteen valkoista munaa, joita vain se hautoo. ==Lähteet== Luokka:Tiaismalurit
Sveriges Radio P3

Sveriges Radio P3 eli SR P3 on Ruotsin yleisradioyhtiön Sveriges Radion valtakunnallinen radiokanava. Kanava on suunnattu nuorille sekä nuorille aikuisille, ja se vastaa lähinnä Suomen YleX- ja Yle X3M -kanavaa. Kanavan soittama musiikki on pääasiassa uutta hittimusiikkia. Erikoisohjelmissa soitetaan dance-, pop-, rock-, hiphop-, rytmi- ja soul-musiikkia. P3-kanavalla on neljä nettiradiota, jotka ovat P3 Star (hittimusiikki vuorokauden ympäri), P3 Street (hiphop ja rnb), P3 Rockster (rock) sekä P3 Svea (nuorta ruotsalaista musiikkia). Lisäksi Din gata (mm. hiphop ja rnb) -niminen kanava lähettää internetissä sekä FM-taajuudella Malmössä. P3:n lähetystä voi kuunnella FM-taajuuksilla Ruotsissa, Suomessa Pohjanmaalla, Lapin läänin länsirajalla ja Ahvenanmaalla sekä maailmanlaajuisesti internetissä. Kanava kuuluu myös Telian kaapeli-TV-verkossa Meri-Lapissa ja Rovaniemellä, Anvian kaapeli-TV-verkossa Vaasan, Seinäjoen ja Kokkolan alueilla ja DNA:n kaapeli- TV-verkossa Oulussa.http://www.teracom.se/Sandarinformation/Hitta_ratt_radiofrekvens/?address=haparanda http://www5.sonera.fi/ohjeet/Radiokanavalistaus http://www.anvia.fi/fi-FI/Yksityisille/Televisio/kaapeli- tv/Kanavatarjonta/Sivut/Perustarjonta.aspx P3 kuuluu Meri-Lapissa taajuudella 97,9 MHz. Lähetin sijaitsee Ruotsin Kalixissa Teracomin radio- ja TV-asemalla. Telian kaapeli-TV-verkossa kanava kuuluu Meri-Lapissa taajuudella 94,6 MHz ja Rovaniemellä 97,4 MHz. Anvian kaapeli-TV-verkossa kanava kuuluu Vaasan ja Seinäjoen alueilla taajuudella 100,1 MHz ja Kokkolan alueella 98,8 MHz. DNA:n Kaapeli-TV-verkossa kanava kuuluu Oulussa taajuudella 96,4 MHz.http://www2.dna.fi/fi/yksityisille/kanavapaketit/tv-ja- radiokanavat/radiokanavat == Lähteet == ==Aiheesta muualla== * Sveriges Radion virallinen kotisivu * P3:n virallinen kotisivu Luokka:Sveriges Radio Luokka:Vuonna 1964 perustetut radioasemat
Sveriges Radio P4

Sveriges Radio P4 eli SR P4 on Ruotsin yleisradioyhtiön Sveriges Radion valtakunnallinen radiokanava. Kanavan ohjelmisto koostuu alueellisista lähetyksistä, musiikista, urheilusta ja puheesta, ja se vastaa kanavaprofiililtaan Yle Radio Suomea. Kanavan tunnuslause on "aikuinen kanava" (). P4 on Ruotsin kuunnelluin kanava. Kanavalla on 25 alueasemaa. Kaikki alueasemat lähettävät suomenkielisen Sveriges Radio Finskan ohjelmaa arkisin kello 18.10–19.00. P4:n lähetyksiä voi kuunnella FM-taajuuksilla Ruotsissa, Suomessa Lapin läänin länsirajalla ja koko Ahvenanmaalla sekä maailmanlaajuisesti internetissä. Radiokanavaa voi Suomessa kuunnella myös Telian kaapeli-TV-verkossa Meri-Lapissa ja Rovaniemellä sekä Anvian kaapeli- TV-verkossa Vaasan, Seinäjoen ja Kokkolan alueella.http://www.teracom.se/Sandarinformation/Hitta_ratt_radiofrekvens/?address=haparanda http://www5.sonera.fi/ohjeet/Radiokanavalistaus http://www.anvia.fi/fi-FI/Yksityisille/Televisio/kaapeli- tv/Kanavatarjonta/Sivut/Perustarjonta.aspx SR P4 Norrbotten kuuluu Meri- Lapissa taajuudella 102,2 MHz. Sen lähetin sijaitsee Ruotsin Kalixissa Teracomin radio- ja TV-asemalla. Soneran kaapelitalouksissa kanava kuuluu Meri-Lapissa taajuudella 96,4 MHz ja Rovaniemellä taajuudella 98,8 MHz.http://www5.sonera.fi/ohjeet/Radiokanavalistaus Anvian Kaapeli-TV- verkossa kanava kuuluu Vaasan ja Seinäjoen alueella taajuudella 100,6 MHz ja Kokkolan alueella 92,4 MHz.http://www.anvia.fi/fi- FI/Yksityisille/Televisio/kaapeli-tv/Kanavatarjonta/Sivut/Perustarjonta.aspx == Lähteet == ==Aiheesta muualla== * Sveriges Radion virallinen kotisivu * P4:n virallinen kotisivu Luokka:Sveriges Radio Luokka:Vuonna 1987 perustetut radioasemat
Akhet

Egyptinkielinen sana Akhet merkitsee ”horisonttia” tai ”tulvakautta”. Erityisesti ensimmäisessä merkityksessään se esiintyy muinaisen egyptin paikannimissä ja mm. Horemakhet-jumalan nimessä. Tulvakausi akhet oli ensimmäinen egyptiläisten kolmesta vuodenajasta. ==Horisontti== Egyptin sana akhet merkityksessä ”horisontti” kirjoitetaan hieroglyfein N27 Esimerkiksi Kheopsin pyramidi oli muinaisegyptiläiseltä nimeltään Akhet Khufu, ”Khufun horisontti”, ja faarao Akhenaten nimesi uuden pääkaupunkinsa Akhetateniksi, Atonin horisontiksi. Hieroglyfimerkki on tulkittu kahden kukkulan välistä nousevaksi auringoksi. ==Tulvakausi== Tulvakautta merkitsevä sana akhet kirjoitetaan hieroglyfein M8:Aa1*t-ra Akhet oli muinaisegyptiläisten kolmesta vuodenajasta ensimmäinen, joka merkitsi Niilin rantamaan hedelmöittävän tulvan alkamista. Se kesti heinäkuun puolivälistä marraskuun puoleenväliin, ja sitä seurasivat vuodenajat peret ja shemu. Luokka:Muinainen Egypti Luokka:Vuodenajat
Yhdystie 1280

Yhdystie 1280 on yhdystie Lohjan Pusulassa Uudellamaalla. Se alkaa seututieltä 127 Pusulan kirkonkylältä ja päättyy valtatielle 2 lähellä yhdystien 2825 risteystä Pusulan Loukussa. Tie kulkee Pusulan kirkonkylästä pohjoiseen Pusulanjokea seuraillen ja ohittaa Töllin ja Hattulan kylät. Marttilan kylässä siihen yhtyy yhdystie 1282 Pusulan Ikkalan suunnasta ja siitä erkanee yhdystie 1281 Pusulan Hauhulan suuntaan. Täältä tie kulkee pohjoiseen muiden muassa Löytty- ja Vahermajärvien sivuitse Pusulan Kärkölään ja päättyy valtatielle 2 Pusulan Loukussa. Osoitenimenä tiellä on Pusulasta Marttilaan Marttilantie, Marttilan taajamassa lyhyen matkaa Hauhulantie ja tästä eteenpäin Kärköläntie. ==Lähteet== Luokka:Lohjan liikenne 1280 Luokka:Pusulan liikenne